11, параграф 2 от Регламент (ЕС) 2019/2152 и определена в член 12 от него, се прилагат разпоредбите на глава I (Общи разпоредби) и глава III (Особени стоки или движения) от настоящото приложение.
 2.
 За определянето на мерната единица, класификацията и разпределението на статистическата информация за вътресъюзния износ на стоки, която трябва да се обменя, се прилагат разпоредбите на част Б, таблица 34 от приложение I към настоящия регламент.
 За разпределението по видове сделки според естеството им обаче се прилага съчетание от кодовите номера в колона А и техните подразделения в част В, таблица I, колона Б от приложение I.
 3.
 Ако информацията представлява военна тайна съгласно определенията в сила в държавите членки, те може да обменят информация с по-ниска степен на подробност в сравнение с предвиденото в част Б, таблица 34 от приложение I към настоящия регламент или може изцяло да бъдат освободени от задължението за обмен на информация, представляваща военна тайна.
 4.
 Стоките, доставяни до плавателни съдове и ВС по раздел 22 от настоящото приложение, стоките, доставяни до съоръжения в морето по раздел 23, параграф 1, буква б) от настоящото приложение, и износът на космически летателни апарати за международни организации или космически агенции по раздел 25 от настоящото приложение може да бъдат изключени от обмена на статистическа информация, ако не е определена партньорската държава членка.
 Раздел 29
 Прилагане на процентния обхват
 Държавите членки вземат мерки, така щото статистическата информация за вътресъюзния износ на стоки, посочена в член 11, параграф 2 от Регламент (ЕС) 2019/2152 и определена в член 12, параграф 1 от него, да обхваща най-малко 95 % от общата стойност на вътресъюзния износ на стоки на всяка държава членка за всички останали държави членки през всяка референтна година.
 Раздел 30
 Елементи на статистическите данни
 1.
 За определянето на елементите на статистическите данни по член 13, параграф 1 от Регламент (ЕС) 2019/2152 се прилагат разпоредбите на глава II (Определяне на елементите на статистическите данни) от настоящото приложение.
 2.
 За целите на определянето на елементите на статистическите данни за особените стоки или движения разпоредбите на глава II (Определяне на елементите на статистическите данни) от настоящото приложение може да се пригаждат.
 Раздел 31
 Мерки за опростяване
 1.
 Когато събират от отчетните единици за статистиката за вътресъюзния износ на стоки по раздел 7, параграф 1 статистическата информация по член 12, параграф 1, буква а) от Регламент (ЕС) 2019/2152, държавите членки може да предвидят опростяване на елементите на статистическите данни съгласно този раздел.
 2.
 Държавите членки може да освобождават отчетните единици от задължението да представят информация за количеството на стоките. В този случай държавите членки представят приблизителна оценка за нетната маса и – в съответните случаи – за количеството в допълнителната единица по Комбинираната номенклатура, която е в сила през референтния период.
 3.
 За целите на настоящия параграф терминът „пратка“ обхваща всички сделки през референтния месец, които са включени в една и съща фактура.
 Държавите членки може да предоставят следните опростявания за малките и средните търговци или за пратките на стойност под 1 000 EUR:
 а)
 отчетните единици може да отчитат статистическата информация